आलू खरीदने के एवज में आरक्षक ने Rs. 50 का नहीं किया भुगतान, शिकायत
कोतवाली थाना क्षेत्र में बनी सब्जी मंडी में उस गुरुवार की शाम कुछ सब्जी वालों ने मिलकर एक पुलिस आरक्षक की कुटाई कर दी जब उसने 50 रुपए के आलू खरीदने के बाद पैसे देने से इंकार कर दिया। आरक्षक के साथ हुई मारपीट की शिकायत आरक्षक ने कोतवाली में आकर की जिस पर पुलिस ने सब्जी बेचने वालों के खिलाफ केस दर्ज कर लिया है। पुलिस के मुताबिक गुरुवार देर शाम कोतवाली थाना क्षेत्र में बनी सब्जी मंडी में देहात थाने में पदस्थ आरक्षक संतोष पुत्र शोभाराम गोयल उम्र 27 साल सब्जी लेने गया हुआ था। वहां उसने 50 रुपए के आलू खरीदे। उसने पुलिस को जानकारी देते हुए बताया कि उसके साथ एक और सज्जन ने आलू खरीदे लेकिन दुकानदार भूल गया और झगड़ा करने लगा कि उसने उसे पैसे नहीं दिए। जबकि वो पहले ही पैसे दे चुका था। इस बात पर सब्जी विक्रेता गोलू, और पुलिस आरक्षक के बीच विवाद बढ़ गया। इस पर पुलिस आरक्षक ने उसे पुलिस में होने का रौब दिखाया। बातों बातों में नौबत मारपीट तक आ गई और गोलू एवं साथियों अरमान खान और आशिक खान ने आरक्षक की जम कर धुनाई लगा दी। घटना को अंजाम देने के दोनों फरार हो गए।पुलिस ने पुलिस आरक्षक की शिकायत पर केस दर्ज कर आरोपियों की तलाश शुरु कर दी है।
मामला दर्ज कर लिया
दो लोग सब्जी खरीद रहे थे। और दोनों ने साथ में पेमेंट किया। लेकिन वो समझ नहीं पाया और उन लोगों ने मिलकर आरक्षक की कुटाई कर दी। पुलिस ने मामला दर्ज कर लिया है। संजय मिश्रा, टीआई, कोतवाली
hin_Deva hin_Deva hin_Deva hin_Deva